Det er vigtigt ikke at starte med at bruge boots lige op til en konkurrence. Det skyldes, at du går i gang med en ændring af din restitution og dermed dit flow i kroppen. Start op i god tid inden noget vigtigt så du får en fornemmelse af din nye følelse i benene og i dit tråd. Når man kører etapeløb, så er kroppen under hårdt pres over en længere periode. Det betyder også, at du ikke skal køre hård muskelbehandling i den periode. Din krop bruger alle sine kræfter på at restituere, og derfor skal den ikke også have hård behandling. Fokuser på lymfedrænage under løbet. Gerne hver aften efter du har fået spist og drukket. Program B og umiddelbart ikke højere tryk end 120-150 mmHg. (Medmindre du har vænnet kroppen til noget andet over tid).